Diari Oficial de la Generalitat Valenciana


Sumari del DOGV 8258, del 21-03-2018 (2018/2771)

Subhasta per a l'alienació dels aprofitaments forestals de caça en les forests propietat de la Generalitat Valenciana, corresponents al pla anual de 2018, amb superfícies superiors a 250 ha.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8258

Data del DOGV
:   21-03-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/2771


Data del document
:   02-03-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Subhasta

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte administratiu

Subhasta per a l'alienació dels aprofitaments forestals de caça en les forests propietat de la Generalitat Valenciana, corresponents al pla anual de 2018, amb superfícies superiors a 250 ha. [2018/2771]  
1. Objecte  
1.1. Convocar la subhasta per a l'alienació dels aprofitaments forestals de caça en les forests propietat de la Generalitat Valenciana de l'annex I, corresponents al pla anual de 2018, amb superfícies superiors a 250 ha.  
  
2. Termini d'execució de l'aprofitament  
Els aprofitaments s'ofereixen per a un termini d'execució de cinc anys.  
  
3. Tramitació, procediment i tipus de licitació  
3.1. L'alienació la realitzarà la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló.  
3.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva, arreplegats en l'article 15.5 de la Llei 43/2003, de 21 de novembre, de forests, així com amb el que disposa l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, i la resta de legislació forestal que se li aplique.  
3.3. El tipus de licitació serà oberta, de tramitació ordinària i es realitzarà per mitjà de subhasta i per mitjà de concurs.  
  
  
4. Capacitat del licitador  
4.1. No s'estableix la necessitat d'acreditar solvència tècnica, financera o econòmica.  
4.2. No estaran capacitades les persones que estiguen incurses en alguna de les prohibicions de contractar previstes en la legislació de contractes del sector públic.  
  
5. Documentació requerida i model de proposició  
La documentació requerida per a la presentació de les ofertes ve desglossada en la clàusula novena del plec general de condicions administratives per a l'alienació d'aprofitaments forestals en forests propietat de la Generalitat i en la cinquena del plec particular de condicions economicoadministratives en què també es poden consultar els models de declaració responsable que ha de presentar el licitador i de proposició econòmica.  
  
6. Lloc i termini de presentació de les proposicions  
6.1. El termini per a la presentació de les ofertes serà de 10 dies comptats des de l'endemà de la publicació d'aquest anunci en el Diari Oficial de la Generalitat Valenciana.  
6.2. Els sol·licitants presentaran l'oferta i la documentació corresponent en sobre tancat dirigit al director territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, en qualsevol de les formes previstes en l'article 16 de la Llei 39/2015, del procediment administratiu comú de les administracions públiques. Els sobres que siguen entregats sense tancar seran rebutjats.  
6.3. Per a les ofertes enviades per correu certificat el licitador haurà de justificar la data d'imposició de l'enviament en les oficines de Correus i anunciar a l'òrgan de contractació la remissió de l'oferta per mitjà de tèlex, telegrama o telefax en el mateix dia.  
6.4. Sense la concurrència d'aquests requisits, l'oferta no serà admesa si és rebuda per l'òrgan de contractació després de la data de terminació del termini assenyalat en l'anunci. Transcorreguts, no obstant això, els 10 dies naturals següents a la indicada data sense haver-se rebut l'oferta aquesta no serà admesa en cap cas.  
6.5. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Administració estime fonamental per a l'oferta.  
7. Lloc i data de realització de la licitació  
7.1. L'obertura de pliques es farà el 4 de maig de 2018, a les 11.30 hores, en la Direcció Territorial de Castelló Conselleria d'Agricultura, Medi Ambient, Canvi Climàtic i Desenvolupament Rural, situada en l'edifici PROP, avinguda Germans Bou, núm. 47 de Castelló de la Plana.  
7.2. En cas de resultar desert algun dels aprofitaments oferits, es farà una segona licitació, amb el mateix tipus de taxació i condicions, el primer dia hàbil 10 dies després de la primera convocatòria sense previ avís, i es tancarà el termini per a la presentació de pliques el dia hàbil anterior a les 14.30 hores, moment en què haurà de constar la documentació en el registre d'aquesta direcció territorial siti en l'edifici PROP referit en l'apartat anterior. En cas de resultar desertes ambdues, correspon a la Direcció Territorial de Castelló de la Conselleria d'Agricultura, Medi Ambient, Canvi Climàtic i Desenvolupament Rural, licitar-la novament.  
  
8. Condicions economicoadministratives  
8.1. Les condicions economicoadministratives que regeixen en l'alienació dels aprofitaments objecte de licitació són les establides en el plec general de condicions administratives per a l'alienació d'aprofitaments forestals en forests propietat de la Generalitat confeccionat per la Direcció General d'Avaluació Ambiental el 14 de juliol de 2017 i el plec particular de condicions economicoadministratives específic per a aquesta convocatòria aprovat per la Direcció Territorial de Castelló.  
  
8.2. Aquests documents es troben a disposició de les persones interessades en la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, sítia en l'avinguda Germans Bou, núm. 47, edifici PROP, de Castelló, i en la següent adreça web de la Conselleria d'Agricultura, Medi Ambient, Canvi Climàtic i Desenvolupament Rural http://www.agroambient.gva.es/web/medio-natural/aprovechamientos-forestales.  
  
9. Condicions tecnicofacultatives  
9.1. Les condicions tecnicofacultatives aplicables a aquesta licitació seran les establides en:  
a) El plec general de condicions tecnicofacultatives per a l'alienació d'aprofitaments forestals en forests gestionades per la Generalitat confeccionat per la Direcció General de Medi Natural i Avaluació Ambiental amb data 14 de juliol de 2017, d'acord amb el que estableix l'annex II de l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
b) El plec de condicions particulars tecnicofacultatives per a l'alienació dels aprofitaments forestals de caça de forests de la Generalitat amb superfície superior a 250 ha de la província de Castelló redactat per a aquestes forests i tipus d'aprofitament d'aquesta licitació.  
  
9.2. Aquests documents es troben a disposició de les persones interessades en la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, sítia en l'avinguda Germans Bou, núm. 47, edifici PROP, de Castelló, i en la següent adreça web de la Conselleria d'Agricultura, Medi Ambient, Canvi Climàtic i Desenvolupament Rural http://www.agroambient.gva.es/web/medio-natural/aprovechamientos-forestales.  
  
10. Supletori  
En allò no previst en el present anunci i plecs que l'acompanyen, caldrà ajustar-se al que disposa el text refós de la Llei de contractes del sector públic (TRLCSP), l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, i la Resolució de 29 de març de 2017, de la Direcció General de Medi Natural i d'Avaluació Ambiental, per la qual es modifiquen els annexos de l'Ordre 10/2015.  
  
Castelló de la Plana, 2 de març de 2018.- El director territorial: Antonio Luis García Sanz.